А civilszervezeti projektek költségvetési támogatásának módjáról szóló rendelet 7. szakasza (Magyarkanizsa Község Hiv. Lapja, 12/08. sz.) alapján, a 2020. évi magyarkanizsai községi költségvetésről szóló rendeletben (Magyarkanizsa Község Hiv. Lapja, 19/19. sz.) foglaltakkal összhangban, valamint a közérdekű egyesületi programok ösztönzéséhez szükséges vagy a programtámogatáshoz hiányzó eszközökről szóló rendelettel (Az SZK Hiv. Közlönye, 16/2018. sz.) összefüggésben a magyarkanizsai polgármester meghirdeti az alábbi

**NY Í L T P Á LY Á Z A T O T  
CIVILSZERVEZETI PROJEKTEKNEK A 2020. ÉVI MAGYARKANIZSAI KÖZSÉGI  
 KÖLTSÉGVETÉSBŐL VALÓ TÁMOGATÁSÁRA**

A civilszervezeti projekteknek a **2020**. évi magyarkanizsai községi költségvetésből való támogatására szánt eszközök összege **13.050.000,00** dinár az alábbi szakterületekhez tartozó civilszervezetek projektjeinek támogatására:

**1)** A civilszervezeti projektek támogatására szánt eszközök összege **10.850.000 dinár** az alábbi szakterülethez tartozó civilszervezetek projektainak megvalósítására:

1. a kormányzati, a civil és az üzleti szektor közötti együttműködés erősítését célzó tevékenységek  
2. gazdasági tevékenységek (idegenforgalom, mezőgazdaság, kisipar, régi és ritka mesterségek, szövetkezetek stb.) ösztönzése és fejlesztése  
3. a helyben élő közösség fejlesztése  
4. környezetei nevelés, környezet- és egészségvédelem  
5. az emberi és kisebbségi jogok érvényesítése  
6. a közoktatás programjai  
7. ifjúsági programok  
8. időskorúak programjai  
9. a helyi környezet demokratizálásának érvényesítése  
10. a civil társadalom fejlesztése  
11. népjóléti és emberbaráti tevékenység (szociálisan rászorulók, időskorúak, fogyatékkal élők, sérültek stb. támogatása)  
12. művelődési örökség, történelmi emlékek ápolása  
13. jószolgálati munka  
14. veteránok, katonai és polgári hadirokkantak védelme  
15. függőségi betegség ellen kezeltek védelme és segítése  
16. nyugdíjasszervezetek tevékenysége  
17. nem iskolarendszerű képzés  
18. a női jogok érvényesítése  
19. a tömegtájékoztatás fejlesztése  
20. a magyarkanizsai önkormányzat fejlődésének felgyorsítását és a polgári szerepvállalás érvényesülését elősegítő egyéb tartalmak.

**2)** A civilszervezeti projektek támogatására szánt eszközök összege **2.200.000 dinár** a **mezőgazdasági szakterülethez** tartozó civilszervezetek projektainak megvalósítására (rendezvények szervezése, ismeretterjesztő anyagok kiadása, képzés és szaktanácsadás, marketing, határon átívelő programok lebonyolítása, kiállításokon való részvétel, önszerveződés serkentése - szövetkezések, vállalkozások, ritka mesterségek, családi tenyésztelepek).

A 2020. február 19-én kelt 02-64/2020-I számú polgármesteri rendelet a magyarkanizsai községi költségvetésből 2019-ben nyílt pályázat útján támogatandó civilszervezeti projektek elsőbbséget élvező szakterületeivé e pályázat **1)** pontja szerint az **1–20.** sorszám alatti szakterületeket nyilvánította.

A pályázaton olyan civilszervezetek (állampolgári egyesületek) jogosultak részt venni, amelyeknek bejegyzése a magyarkanizsai önkormányzat területére szól, itt székhelyük vagy fiókszervezetük van, illetve – mint községközi, köztársasági szervezetek – a magyarkanizsai önkormányzat területén fejtik ki működésüket (a továbbiakban: civil-szervezetek).

Egy-egy civil szervezet legföljebb két projektmal pályázhat, a magyarkanizsai községi költségvetésből pedig csak egy projektának támogatására ítélhető oda eszköz.

A projektot a magyarkanizsai önkormányzat területén kell megvalósítani.

A projektot a költségvetési év végéig, azaz **2021. 02. 28**-áig be kell fejezni.

A civilszervezet a projektérték 10%-át más forrásból köteles biztosítani.

A pályázatokat az erre rendszeresített formanyomtatványon kell benyújtani, amely elválaszthatatlan része a pályázati dokumentációnak. A pályázati dokumentáció letölthető a magyarkanizsai önkormányzat hivatalos honlapjáról ([**www.kanjiza.rs/** pályázatok](http://www.kanjiza.rs/%20pályázatok) ), illetve hétköznap **8.00** és **12.00** óra között a Magyarkanizsai Községi Közigazgatási Hivatal (Fő tér 1) ügyfélszolgálatán és a 10. sz. irodában vehető át.

A pályázati dokumentáció kötelezően benyújtandó dokumentumai:

1. kitöltött pályázati jelentkezési űrlap (1. sz. nyomtatvány)

2. kitöltött projektjavaslat/programjavaslat formanyomtatvány (2. sz. nyomtatvány)

3. kitöltött projektköltségvetés/programköltségvetési táblázat (3. sz. nyomtatvány)

4. a szervezet bejegyzési határozatának fénymásolata

5. az alapító okirat (az alapszabály) fénymásolata

6. a projektkoordinátor és a fő munkatársak életrajza

A kötelezően benyújtandó nyomtatott pályázati dokumentációt, amelyet a szervezet meghatalmazott személye aláírt és hitelesített, a szervezet bejegyzési határozatának fénymásolatát, az alapító okirat (az alapszabály) fénymásolatát, projektkoordinátor és a fő munkatársak életrajzát tartalmazza zárt borítékban **CIVILSZERVEZETI NYÍLT** PÁLYÁZAT megjelöléssel a Fő tér 1 szám, 24420 Magyarkanizsa címre postai úton vagy a **Magyarkanizsai Községi Közigazgatási Hivatal ügyfélszolgálatán kell benyújtani**. A kötelezően benyújtandó dokumentumok elektronikus változatát az [**nvo@kanjiza.rs**](mailto:nvo@kanjiza.rs) e-mail-címre is el kell juttatni.

Pályázási határidő: **2020. március 18.**

A projektjavaslatok értékelésének mércéi:

1. a projekt mennyire áll összhangban az összes pályázati követelménnyel 1-10 pont;

2. a civilszervezet előző évben elért eredményei, 1-10 pont;

3. a civilszervezet anyagi és szakember-ellátottsága 1-10 pont;

4. a koordinátor és a projektbe bevont fő szakmunkatársak szakmai jártassága 1-10 pont;

5. a projekt fenntarthatósága 1-10 pont;

6. a helyben élő közösséggel való együttműködése 1-10 pont;

A bizottság nem veszi figyelembe azokat a pályázatokat: amelyek elkéstek, amelyek hiányosak, amelyeket nem a rendszeresített formanyomtatványon vagy nem a pályázatban megfogalmazott célra nyújtottak be, továbbá amelyet kizárólag csak faxon vagy e-mailben küldtek el, valamint amelyet nem írtak alá. A hiányos pályázati anyagokat a bizottság nem értékeli és nem pontozza. A pályázati anyagot a pályázók nem kapják vissza.

Ezt a nyílt pályázatot közzé kell tenni a tömegtájékoztatási eszközökben és a magyarkanizsai önkormányzat hivatalos honlapján, valamint az E-közigazgatás portálon.

A nyílt pályázatról további felvilágosítás a 873-151-es telefonszámon Sóti Gizellától kapható.

Szerb Köztársaság

Vajdaság Autonóm Tartomány

Magyarkanizsa község Fejsztámer Róbert

Polgármester magyarkanizsai polgármester

Szám: 400-57/2020-I

Kelt: 2020. március 2.

Magyarkanizsa